Mooiplaas Trou Venue in Limpopo, Suid-Africa - Mooi Troues
TROU VENUE / LIMPOPO
Geskilderde troues knus geleë tussen die Waterberge. Kom ervaar 'n stukkie Kaap in die hartjie van die bosveld, waar beloftes gemaak word onder die groot Wildevy-boom met 'n prentjie mooi agtergrond van die granadilla boord. Vir die meer tradisionele bruidspaartjie is daar die opsie om in een van die lieflike kerke op die dorp Nylstroom te trou wat ongeveer 10km vanaf Mooiplaas is.
Na die seremonie vind die gaste hul pad na die indrukwekkende saal, wat 'n minimum van 100 tot 'n maksimum van 300 kan akkommodeer. Waar familie en vriende aansit vir 'n heerlike feesmaal wat enige mond sal laat water.
Mooiplaas is enig in sy soort en 'n oase in die bosveld, laat dit in ons hande oor om te verseker dat julle bruilof stresvry en glad sal verloop. Ons bekwame personeel is bereid om die ekstra myl te gaan sodat jul hierdie dag kan geniet saam met geliefdes, familie en vriende.
Mooiplaas is ongeveer 125km Noord vanaf Pretoria, slegs 5km van die Kranskp Toll Plaza op die Eersbewoon-pad tussen Modimolle (Nylstroom) en Bela Bela (Warmbad).